كتوا ڤڬاواي ايكسيكوتيف منارا كوالا لمڤور سنديرين برحد داتوق روزلن محمد بركات اي مروڤاكن ڤمبهاروان يڠ دتاوركن ڤيهقڽ باڬي مڠهرڬاي ڤارا ڤڠونجوڠ يڠ ممينتي سوكن لاسق ايت نامون تيدق ممڤوپاي كلايقن اونتوق مپرتايڽ.
منوروت بلياو والاوڤون ڤلتفوم ترجونن يڠ دسدياكن خاص درواڠ لتق كندران منارا ايت تيدقله ستيڠڬي كتيڠڬين سبنر نامون اي سوده مماداي اونتوق ممبريكن ڤراسان تروجا كڤد اورڠ راماي.
"اوسها اين اداله حاصيل كرجاسام دڠن يايسن ڤاتريوت نڬارا. اونتوق مپرتاي ڤرتنديڠن سبنر سسأورڠ ايت ڤرلو ممڤوپاي كلايقن ترتنتو سبلوم دبنركن ترجون درڤد كتيڠڬين 312 ميتر.
"ملالوي اچارا bag jump اين سموا اورڠ برڤلواڠ اونتوق منچوبا دڠن دكناكن بايرن سباپق RM20 اونتوق تيڬ كالي ترجونن" كاتاڽ كتيک دتموي دمنارا KL دسيني هاري اين.
سراماي 140 ڤنرجون دري سلوروه ڤلوسوق دنيا تله مڠصحكن تمڤت اونتوق مپرتايKL Tower International Jump Malaysia 2018 يڠ برلڠسوڠ سهيڠڬ 1 اوكتوبر اين.